Pertti Kuismanen

Pertti Antero ”Severi” Kuismanen (s. 16. helmikuuta 1943 Kuopio) on turkulainen entinen rata-autoilija ja jääkiekkoilija. Hän pelasi jääkiekon SM- sarjassa TPS:n riveissä yhteensä kuusi kautta ja keräsi 99 SM-sarjan ottelussa tehopisteet 42+23=65. Kuismanen ajoi jääkiekko-uransa jälkeen kartingia seitsemän vuotta ja rata-autoilla 20 vuotta eri kilpailuja. Kuismasen mukaan on nimetty Paimiossa sijaitseva karting-rata Kuismanen Circuit. == Jääkiekko == Kuismanen on KalPan kasvatti. Hän pelasi KalPassa Suomensarjaa sekä alempia sarjatasoja vuosina 1961-1965 ennen siirtoaan TPS:ään 1965. Kuismanen pelasi TPS:ssä vuodet 1965-1972, joista yhden kauden Suomensarjassa 1968-1969 ja muut SM-sarjassa. Kuismasen paras saavutus oli SM-hopea ja TPS:n maalikuninkuus kaudella 1966-1967, kun hänen kanssaan ykkösketjussa pelasivat Juhanit Wahlsten ja Tamminen. Kuismanen siirtyi kauden 1971-72 jälkeen Kiekko-67:ään, missä pelasi yhden kauden Suomensarjaa ennen vetäytymistään jääkiekosta polvivamman vuoksi. Kuismanen pelasi myöhemmin vielä yhden kauden Kiekko-67:ssa I-divisioonaa kaudella 1979-1980. Kuismanen edusti myös Suomea maajoukkueessa kahden A-maaottelun verran. == Moottoriurheilu == Kuismanen aloitti moottoriurheilu-uransa karting-radoilla vuonna 1988. Ura kuitenkin päättyi olkapäävammaan vuonna 1995. Tämän jälkeen Kuismanen siirtyi ajamaan kilpaa ns. "koppiautoilla" vuonna 1996, ensimmäisenä autonaan Audi Quattro GTO. Kuismanen ajoi 20-vuotisen uransa aikana mm. saksalaisessa DTM- kilpasarjassa sekä sittemmin lakkautetuissa Ranskan LMS-sarjassa, FIA:n GT1-luokassa sekä Belgian kansallisessa Belcar-luokassa. Kuismanen ajoi kilpaa omistamansa tallin Kuismanen Competitionin (aiemmin Kuismanen Racing) väreissä, jonka riveissä hän lopetti uransa kauteen 2016, saavuttaen DMV GTC -sarjan kuninkuusluokan hopeamitalin. === Autot === 1996–1998 Audi Quattro GTO 1999–2002 Audi Quattro Turbo Competition 2002–2016 Chrysler Viper GTS-R 2006-2009 Chrysler Corvette C6.R 2009–2011 Ford GT === Saavutukset === Vuosi Saavutukset Auto 1996 * Pohjoismaiden Mestaruussarjan mestaruus luokassa Special Saloon * Suomen Mestaruussarjan mestaruus luokassa Super Saloon Audi Quattro GTO 1997 * Keski-Euroopan Spezial Tourenwagen Trophy (STT) -mestaruussarjan mestaruus 1998 * Keski-Euroopan Spezial Tourenwagen Trophy (STT) -mestaruussarjan mestaruus * Pohjoismaiden Mestaruussarjan mestaruus luokassa Special Saloon * Ruotsin Mestaruussarjan mestaruus, luokassa Special Saloon 2001 * Castrol Belcar -mestaruussarjan yleismestaruus * Drivers’ Challenge -mestaruus * Audi Quattro Turbo Competitionin divisioonan ja luokan mestaruudet Audi Quattro Turbo Competition 2002 * Castrol Belcar -mestaruussarjan 2. sija Chrysler Viper GTS-R 2003 * Castrol Belcar -mestaruussarjan 2. sija * Euro GT -mestaruussarjan 3.sija 2004 * Castrol Belcar -mestaruussarjan 2. sija 2005 * Castrol Belcar -mestaruussarjan 2. sija 2006 * Ranskan FFSA GT –mestaruussarjan 2. sija * Euroopan Le Mans –mestaruussarjan 6. sija Chevrolet Corvette C6.R 2007 * Keski-Euroopan Spezial Tourenwagen Trophy –mestaruus * Pohjoismaiden mestaruus * Viron GT-mestaruus * Nordic Supercar –sarjan 2. sija 2008 * Pohjoismaiden mestaruus * Nordic Supercar –mestaruus * Spezial Tourenwagen Trophy –sarjassa kaikkien osallistuttujen kilpailujen voitot 2009 * Pohjoismaiden mestaruus * Nordic Supercar –mestaruus * Belgian Belcar- GT:n Zolder 24h -luokan voitto * Belgian GT3 –sarjan 6. sija Ford GT 2011 * FIA Northern European Zone -cupin mestaruus 2012 * Spezial Tourenwagen Trophy –sarjan yleismestaruus Chrysler Viper GTS-R 2013 * Spezial Tourenwagen Trophy –sarjan kuninkuusluokan voitto * Spezial Tourenwagen Trophy –yleiskilpailun 2.sija 2014 * DMV-GTC-sarjan kuninkuusluokan mestaruus * Recaro Cup –mestaruus * Gentleman Cup –mestaruus 2016 * DMV-GTC –sarjan kuninkuusluokan hopea == Liikemiesura == Pertti Kuismanen pyöritti aikanaan merkittävää ohjelmatoimistobisnestä Turkuviihde Oy -nimellä. Toiminta suuntautui erityisesti ravintola-alalle ja matkustajalaivaliikenteeseen. Ravintoloiden muusikkobisneksen hiipuessa hän ryhtyi Extra-yhtiöiden puitteissa harjoittamaan työvoiman vuokrausta, joka kohdistui muuhun henkilöstöön. Extra-yhtiöt operoivat laajasti ravintolahenkilöstön vuokraamisessa. Kuismanen myi Extra-yhtiöt sijoitusyhtiö CapManille vuonna 2002. Hän sai myöhemmin vuoden ja neljä kuukauden ehdottoman vankeustuomion veropetoksesta Extra-yhtiöiden toimintaan liittyen. Sittemmin Kuismanen on perustanut oman asuntovuokraus- ja sijoitusyhtiönsä PAK-Invest -nimellä, myöhemmin Pertti A. Kuismanen Invest. == Lähteet == == Aiheesta muualla == *Kuismanen Competition -tallin verkkosivut *Pertti Kuismasen omat kotisivut * Luokka:Suomalaiset jääkiekkoilijat Luokka:Suomalaiset autourheilijat Luokka:Vuonna 1943 syntyneet Luokka:Elävät henkilöt